Na temelju članka 30. Statuta Općine Privlaka (“Službeni glasnik Zadarske županije” broj 05/18, 07/21), u svezi članka 51. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19) i Odluke Vlade Republike Hrvatske o materijalnim i nematerijalnim pravima, drugim naknadama te visini osnovice za obračun place službenika i namještenika u javnim službama (“Narodne novine” broj 33/22), po zahtjevu DV Sabunić za prethodnu suglasnost na usklađivanje osnovice za obračun plaće prema osnovici u osnovnom školstvu, Općinsko vijeće Općine Privlaka na 7. sjednici održanoj dana 30. ožujka 2022. godine donosi

**Odluku**

**o prethodnoj suglasnosti za usklađivanje osnovice za obračun plaće zaposlenika u Dječjem vrtiću Sabunić**

1. Dječjem vrtiću Sabunić daje se prethodna suglasnost za usklađivanje osnovice za obračun plaće za zaposlenike prema osnovici u osnovnom školstvu u visini od 6.044,51 kuna bruto.
2. Ova Odluka stupa na snagu osmi dan od dana objave u Službenom glasniku Zadarske županije.

OPĆINSKO VIJEĆE

Predsjednik

Nikica Begonja

KLASA:601-01/22-01/02

URBROJ:2198-28-01-22-2

Privlaka, 30. ožujka 2022.g.